paragraph_text: Battlestar Galactica je znanstveno-fantastična televizijska serija koju je stvorio Glen A. Larson 1978. godine. Iako je u izvornome obliku trajala samo jednu sezonu, serija stiče kultni status tako da se 1980. godine snima još jedna sezona lošije kvalitete. Kako niti te epizode nisu uspjele uništiti status serije, tijekom devedesetih godina među fanovima se pokreće kampanja za snimanje nastavka serije Galactica. Ti zahtjevi će na kraju postati dovoljno glasni da dođe do stvaranja nove serije Galactica 2003. godine, čiji je novi tvorac Ronald D. Moore i koja je prvi put prikazana 18. listopada 2004. godine u Ujedinjenom Kraljevstvu i Irskoj na Sky One, te 14. siječnja 2005. godine u Sjevernoj Americi na Sci Fi Channelu. Reprize epizoda također se prikazuju na NBC-ju. Na glazbi za serijal radio je Bear McCreary.